Dame i gospodo, poštovane kolegice i kolege delegati, predstavnici Vijeća ministara, međunarodne zajednice, poštovani predstavnici medija, srdačno vas pozdravljam i otvaram 25. sjednicu Doma naroda Parlamentarne skupštine BiH. Sjednici prisustvuje 13 delegata, od kojih 5 iz bošnjačkog naroda, 4 iz hrvatskog i 4 iz srpskoga naroda. Delegati Martni Raguž i Krstan Simić iz opravdanih razloga nisu u mogućnosti prisustvovati sjednici. Za 25. sjednicu predlažem sljedeći dnevni red Dnevni red 1. Prijedlog zakona o Budžetu institucija BiH i međunarodnih obaveza za 2013. godinu (drugo čitanje), dostavljen od Predstavničkog doma Parlamentarne skupštine BiH. Ovo je usaglašeni dnevni red Kolegija Doma naroda. Da li se neko javlja za riječ? Ima li prijedloga za izmjenu i dopunu? Niko se ne javlja za riječ. Pošto nema prijedloga za izmjenu i dopunu, dnevni red je usvojen i o njemu se ne glasa u skladu sa članom 60. Poslovnika Doma naroda. Prelazimo na tačku jedan, Ad. 1. Prijedlog zakona o Budžetu institucija BiH i međunarodnih obaveza za 2013. godinu (drugo čitanje), dostavljen od Predstavničkog doma Parlamentarne skupštine BiH Dom naroda je na 24. sjednici usvojio Prijedlog zakona o Budžetu institucija BiH i međunarodnih obaveza za 2013. godinu u prvom čitanju. Ovo je drugo čitanje, u drugom čitanju vodi se rasprava o amandmanima i glasa se o Prijedlogu zakona. 2 Dobili ste Izvještaj Komisije za finansije i budžet Doma naroda, Komisija je usvojil Prijedlog zakona te predlaže Domu njegovo usvajanje. Riječ dajem predsjedavajućem Komisije za finansije i budžet Draganu Čoviću, ako želi.
/nije uključen mikrofon/
Hvala, ne treba. Delegati u Domu naroda Parlamentarne skupštine BiH iz SDA Halid Genjac, Nermina Kapetanović i ja obnovili smo amandmane koji su uloženi u Povjerenstvu, koji nisu prošli. I evo dajem riječ, otvaram raspravu, dajem riječ predlagaču amandmana. Halig Genjac, izvolite.
Zahvaljujem predsjedavajući. Obzirom da se radi o veoma značajnom dokumentu, imam potrebu da par rečenica opće naravi kažem i onda vezano za amandmane. Dakle, bilo je neosnovanih, potpuno neosnovanih najava da će delegati iz SDA napuštanjem sjednice blokirati usvajanje Budžeta, imali smo ovo popodne bezbroj razloga da napustimo prostorije Parlamentarne skupštine i da nam niko ne zamjeri zbog ovog poniženja koje nam je priređeno. Imajući u vidu značaj Budžeta ostali smo ovdje i smatramo da je važno da se Budžet usvoji i da je to od izuzetnog značaja u ovom političkom, ekonomskom i svakom trenutku u BiH. Iznijeli smo svoje primjedbe na predloženi Budžet, predložili smo 10 amandmana. Ti amandmani se odnose uglavnom na osiguravanje materijalnih pretpostavki da se što je moguće bolje ispune uslovi iz Sporazuma o stabilizaciji na evroatlanskom putu BiH u pogledu integrisanja u EU, pa i integrisanja u NATO. Osposobljavanje institucija da što je moguće bolje odgovore svojim obavezama, počev od zamjene uniformi tamo gdje su dotrajale, pa do nabavke sredstava tamo gdje su ona najpotrebnija. Obzirom da ste dobili amandmane sa obrazloženjima i uvažavajući i trenutak i dob dana u kome se nalazimo i evidentni umor, ja neću čitati amandmane, neću čitati ni obrazloženje i složićemo se ukoliko je potrebno da se Dom o amandmanima izjasni u paketu. Hvala.
Hvala lijepo. Otvaram raspravu o amandmanima ukoliko neko želi. Mladen Ivanić, izvolite. 3
Ma ja neću oko amandmana, mislio sam pošto je ovo jedna prilika da kažemo nešto o Budžetu generalno i da samo kažem svoj stav i osim ako sad se diskutuje samo o amandmanima, ako se može generalna diskusija
A može i generalna diskusija, da sad eto ne bi
E, onda uredu, ja ću opet ponoviti samo jednu stvar, a mnogo stvari bi se ovdje moglo govoriti na šta liči Budžet, kako je napravljen, kakav je njegov sadržaj, o tome ne želim. Samo želim reći da kad uporedite današnji Izvještaj koji je kazao da, za Budžet iz 2011. izvršenje, da je otplata spoljnog duga bila 440 miliona, a da je sada 790 za iduću godinu, pokazuje ono što ja uporno ponavljam da je BiH, oba njena entiteta ušla u jednu neodgovornu politiku zaduživanja. Pazite, to je skoro 90% povećanje otplate kredita u jednoj godini, u jednoj godini. Da ne, ne želim da vas podsjećam na vrijeme od prije desetak godina kada je ukupna otplata kredita u BiH nije prelazila na svim nivoima 150 do 200 miliona, a bilo je takvih godina, ja to jako dobro, vjerujte mi, znam. A kad znate tome da će iduće godine to preći ukupan iznos normalnog dijela Budžeta institucija BiH, biće blizu milijarde, ako neće preći milijardu, pokazuje gdje se mi ljudi nalazimo i da u cjelini i zato manju odgovornost snose vlasti BiH, jel' zaduživanje je na nivou entiteta, ali se ovdje iskazuju, potpunu neodgovornost prema ovoj zemlji i prema ovom narodu i u cjelini nas uvodi u jedan vrlo ozbiljan scenario gdje će otplata kredita neracionalno, glupo potrošenih, iracionalno za kupovinu političkih podrški dovesti ovaj narod u situaciju da će plaćati i profesori i nastavnici i policajci i svi ostali to vraćanje kredita koje je potrošeno u uslovima jedne zemlje, koja uz takav rast zaduženja imala smanjenje zaposlenih za 0,5%. Ja zaista mislim da je krajnje vrijeme da se nešto pokuša uraditi da se stvari uozbilje. S obzirom da je ovo dio paketa i entitetskih, svih, ja mislim da je to u cjelini jedna politika koja nije odgovorna i zato ne mogu podržati ovaj Budžet, naravno biću, biću uzdržan, ne želim da budem među onima koji će kao sprečavati da ljudi mogu normalno da žive, rade. Ali, ali zaista mislim da to zaslužuje vrlo jasan stav i da ćemo jednog dana ovu temu morati otvoriti, mi od nje bježimo, a ja mislim da će se ona morati otvoriti na vrlo hladan i racionalan način. Nemam namjeru da protestujem zbog odnosa koji je uradio Predstavnički dom, al' pozivam sve nas da nađemo način kako možemo i mi njima vratiti, a možemo im vratiti, a ne da se oni izigravaju, to mogli su održati dvije sjednice kao što mi održavamo posvećene samo isključivo Budžetu, ako je to bio cilj. I da svoje međusobne, ne znam ti ni ja kakve, odnose ne prepucavaju preko nas, jer ako išta u ovom Domu vrijedi vrijedi neki ljudski odnosi i kad se ne slažemo ne pravimo jedni od drugih i, da ne kažem šta i ne zavlačimo sve druge i kad se ne slažemo, što su oni cijeli današnji dan ustvari radili.
Dobro, hvala lijepo. 4 Da li se još neko javlja za riječ? Zaključujem raspravu. Pitao bih predlagača da li želi da se glasa o svakom amandmanu pojedinačno ili zajedno o svim amandmanima? ____________(?) [[nije uključen mikrofon]] U paketu, dobro. Pristupamo glasanju, prvo glasamo o amandmanima u paketu Stranke demokratske, Kluba, odnosno delegata iz reda SDA, gospodina Genjca, Nermine Kapetanović, evo i moje malenkosti. Molim vas pokrenite proceduru glasanja. Rezultati glasanja, od 13 prisutnih – za 3, 8 protiv i 2 suzdržana. Postoji opća, čekaj opća većina ne postoji, nisu usvojeni amandmani. [[nije uključen mikrofon]]